Piger som flygter til Danmark uden deres forældre, får en god start på deres nye liv i Juelsminde.

I april slog Hedensted Kommune dørene op til Anemonen, som er en institution for syv piger i alderen 14 til 18 år.

Opstarten af Anemonen er gået rigtig godt, fortæller lederen af kompetencegruppen for integration i Hedensted Kommune, Karen Marie Nielsen.

Bliver knyttet sammen

- Pigerne har udtrykt stor glæde over at være her, og personalet oplever, at pigerne knytter sig til hinanden, og der opstår gode relationer, siger hun.

De lærer os betydningen af familien, og hvordan har respekt og er høflig i Danmark Almaz, 18-årig flygtning fra Eritrea

På Anemonen skal pigerne lære mange ting, så de kan få et normalt liv i Danmark.

- For det første kommer de ind, og får en tryg base. F.eks. får de støtte til at gå i skole, og finde ud af hvad de kan blive, og finde ud af, hvordan de bliver det. De får den løbende støtte, som danske unge også har brug for, forklarer Karen Marie Nielsen.

Almaz kommer fra Eritrea, og har boet på Anemonen. Hun ser pædagogerne og de andre piger, som sin familie.

Lærer danske normer